ജില്ലയില് കെട്ടിക്കിടക്കുന്നത് പതിനായിരക്കണക്കിന് വനഭൂമി പട്ടയ അപേക്ഷകള് തൃശൂര്: ജില്ലയില് കെട്ടിക്കിടക്കുന്നത് പതിനായിരക്കണക്കിന് വനഭൂമി പട്ടയ അപേക്ഷകള്. 15035 അപേക്ഷകളാണ് നിലവില് പരിഗണന കാത്തുകിടക്കുന്നത്. ചാലക്കുടി താലൂക്കില് മാത്രം സംയുക്ത പരിശോധനയും ജി.പി.എസ് സര്വ്വേയും കഴിഞ്ഞ 1322 വനഭൂമി പട്ടയ അപേക്ഷകരാണ് സര്ക്കാരിന്റെ തീരുമാനം കാത്തിരിക്കുന്നത്. ഇത് കേന്ദ്രസര്ക്കാരിന്റെ അംഗീകാരത്തിനായി ഇതുവരെ അയച്ചിട്ടില്ല. തലപ്പിള്ളി താലൂക്കിലും സമാനമായി 1265 അപേക്ഷകളുണ്ട്. ഇതില് കേന്ദ്ര സര്ക്കാര് അനുമതിക്കായുള്ള നടപടികള് തുടരുകയാണെങ്കില് 1800 ഓളം അപേക്ഷകള് വേറെയുമുണ്ട്. ഇവയില് സംയുക്ത പരിശോധന പൂര്ത്തിയാക്കിയിട്ടില്ല. കുന്നംകുളം താലൂക്കില് കേന്ദ്ര അനുമതിക്ക് അയച്ചുകൊടുത്ത 20 വനഭൂമി പട്ടയ അപേക്ഷകളും സംയുക്ത പരിശോധന പൂര്ത്തിയാക്കിയ 354 അപേക്ഷകളുമാണ് നിലവിലുള്ളത്. ജില്ലയില് കേന്ദ്രസര്ക്കാരിന്റെ അനുമതി കാത്ത് 1400ഓളം വനഭൂമി പട്ടയ അപേക്ഷകളാണ് ഉള്ളതെന്നും കോണ്ഗ്രസ് നേതാവ് ഷാജി ജെ കോടങ്കണ്ടത്തിന് ലഭിച്ച വിവരാവകാശ മറുപടിയില് പറയുന്നു. തൃശൂര് താലൂക്കില് സംയുക്ത പരിശോധന പൂര്ത്തിയായി കേന്ദ്ര അനുമതി കാത്ത് കിടക്കുന്ന 1896 അപേക്ഷകളും പട്ടയം ലഭിക്കാനുള്ള 7224 അപേക്ഷകളുമുണ്ട്. മുകുന്ദപുരം താലൂക്കില് 74 പട്ടയ അപേക്ഷകള് തീരുമാനം കാത്തിരിപ്പാണ്. 2015 മുതല് 2021 മെയ് വരെ ഇവിടെ ഒരു വനഭൂമിക്ക് പോലും പട്ടയം നല്കിയിട്ടില്ല. തൃശൂര് ജില്ലയില് 2016 2021 മെയ് കാലയളവില് 949 വനഭൂമി പട്ടയങ്ങള് മാത്രമാണ് വിതരണം ചെയ്തത്. പാണഞ്ചേരി 86, മാന്ദാമംഗലം 109, പീച്ചി 196, പുത്തൂര് 10, കൈനൂര് 26, മാടക്കത്തറ 179 എന്നിങ്ങിനെയാണ് പട്ടയം നല്കിയത്. ജില്ലയില് വനഭൂമി പട്ടയം ലഭിച്ചതില് സ്റ്റേയില് കിടക്കുന്ന നൂറോളം പട്ടയങ്ങള് ഉണ്ടെങ്കിലും ഇത് സംബന്ധിച്ച ചോദ്യത്തിന് മറുപടി നല്കാന് അധികൃതര് തയ്യാറായിട്ടില്ല. മലയോര പട്ടയങ്ങള് ഏറെ നല്കി എന്ന് അവകാശപ്പെടുമ്ബോഴും ആയിരക്കണക്കിന് വനഭൂമി പട്ടയങ്ങള് പരിഗണനയ്ക്ക് കാത്ത് കിടക്കുന്നത് ഉദ്യോഗസ്ഥ അനാസ്ഥയാണെന്ന് ആക്ഷേപം ശക്തമായിട്ടുണ്ട്.